Slovenská federácia pétanque

Slovenská federácia pétanque (skratka SFP) je organizácia, ktorá združuje všetkých oficiálne licencovaných slovenských hráčov pétanque. Federácia bola založená v roku 1994 a pôsobí dodnes. Súčasným prezidentom federácie je Peter Šúry.
Kluby.
Každý licencovaný hráč pétanque na Slovensku musí byť členom jedného z 19 aktuálne aktívnych klubov. Momentálne má na Slovensku pétanque svoje zastúpenie v Bratislave, Pezinku, Modre, Šali, Lučenci, Martine, Žiline, Vrútkach, Košiciach, Trebišove a Michalovciach.
Kluby, ktoré boli v SFP: Univerzum, T-rpak, Sepek, PDT Nitra, Spiders, Žilpek, Klap, Cassovia, Harmony,
Slovenská liga klubov.
Slovenská liga klubov v pétanque sa hráva od roku 2003. Víťazi tejto klubovej súťaže môžu ísť reprezentovať svoj klub na Pétanque EuroCup, ktorý sa hráva od roku 1998 (Dánsko-Kodaň) kedy sa stali prvými víťazmi tejto súťaže hráči švédskeho klubu Nobel Pétanque Malmö. Slovenské kluby zápolia v európskej súťaži od roku 2011-vtedy mali hráči klubu Jewel Bratislava česť poriadať základné kolo na Slovensku a hostiť v Bratislave na Tyršovom nábreží hráčov klubov z Holandska, Fínska, Estónska a Jersey.
Víťazi SLK: Cap (5), Guliver (5), Hohenlohe (3), Spiders (2), Univerzum (2), Slopak (2), Jewel (1), Laboule (1). 
História.
Sieň slávy.
Bola založená v roku 2017, do dnešného dňa boli do nej uvedení traja ľudia
Hráč roka.
Hráči, ktorí sa zúčastnia turnaja získajú body do rebríčka SFP. Hráči získavajú body na domácich alebo zahraničných turnajoch, príp. v SLK. Výška bodov získaných na turnaji závisí od umiestnenia a celkového počtu tímov-bodovacia tabuľka. Do rebríčka SFP sa počíta najlepších 15 turnajov danej sezóny. Pokiaľ sa jedná o Majstrovstvá Slovenska alebo o turnaje zo série Centrope Cup, počet bodov je vynásobený vopred daným koeficientom. Hráčom roka sa stáva hráč alebo hráčka, ktorý získa najviac bodov za daný rok.
Viacnásobnými držiteľmi ocenenia hráč roka sú Michal Stano (4), Michal Volárik (3), Patrik Šebeňa (2), Peter Fratrič (2) a Vladimír Michalka (2).
Viacnásobnými držiteľkami ocenenia hráčka roka sú Etela Krchňáková (8), Jana Lazarová (2), Martina Snopová (2), Dana Klúčiková (2).
Viacnásobnými držiteľmi ocenenia junior roka sú: Filip Miezga (3), Michal Volárik (3), Martin Lampert (3), Matej Krajčovič (2), Patrik Šebeňa (2), Viktor Wercholák (2), Peter Fratrič (2)
Viacnásobnými držiteľmi ocenenia veterán(55+) roka sú: Vladimír Michalka (5), Anton Majerčík (4), Jozef Karacsony (3), Vladimír Toman (2), Oldrich Handlovský (2), Oľga Whitworth (2)
Majstrovstvá Slovenska.
Každoročne sa konajú na Slovensku majstrovstvá v následujúcich kategóriach:
Víťazný tím alebo jednotlivec majú právo reprezentovať Slovensko na ME a MS v danej kategórii po dobu celého roka. V minulosti sa tiež konali majstrovstvá SR v kategóriach dvojíc mužov, dvojíc žien a dvojíc bez rozdielu pohlavia - posledné majstrovstvá v týchto kategóriach sa konali v roku 2016. Pred rokom 2017 sa kluby na organizáciu prihlasovali výlučne dobrovoľne. Od roku 2017 stále existuje možnosť pre kluby dobrovoľne sa prihlásiť, zmenou je však to, že ak sa žiadny klub neprihlási, organizátor je určený náhodne.
Úspechy.
Reprezentanti Slovenska dosiahli pod záštitou SFP rôzne úspechy, medzi tie najvýznamnejšie patria: